**สกุ๊ปข่าว..งานแสดงช้างสุรินทร์ งานที่ยิ่งใหญ่ระดับโลก เน้นการการแสดงวัฒนธรรมประเพณี วิถีชีวิตคนกับช้าง**

( เสียงผู้ประกาศ )...การจัดงานมหัศจรรย์งานช้างสุรินทร์ปีนี้ จังหวัดสุรินทร์เน้นการจัดแสดงวัฒนธรรมประเพณี ส่งเสริมและอนุรักษ์ศิลปวัฒนธรรม วิถีชีวิตคนกับช้าง ซึ่งวิถีชีวิต ประวัติการสร้างเมือง และวัฒนธรรมของจังหวัดสุรินทร์จะปรากฏในฉากใหญ่ของการแสดงช้างที่กำหนดไว้จำนวน 4 ฉากหรือ 4 องก์......ติดตามได้จากรายงานนี้ครับ..

( เสียงผู้สื่อข่าว)...งานแสดงช้างสุรินทร์ถือได้ว่าเป็นงานที่สำคัญของชาติอีกงานหนึ่ง เป็นการแสดงออกถึงวิถีชีวิต และวัฒนธรรมของคนกับช้างที่มีมาช้านาน จวบจนปัจจุบันยังคงเป็นเมืองที่มีคนเลี้ยงช้างมากที่สุดในประเทศ จนได้รับการขนานนามว่า เมืองช้าง

 สำหรับการจัดงานมหัศจรรย์งานช้างสุรินทร์ปีนี้ จังหวัดสุรินทร์เน้นการจัดแสดงวัฒนธรรมประเพณี ส่งเสริมและอนุรักษ์ศิลปวัฒนธรรมวิถีชีวิตคนกับช้าง ซึ่งวิถีชีวิต ประวัติการสร้างเมือง และวัฒนธรรมของจังหวัดสุรินทร์จะปรากฏในฉากการแสดงช้างที่กำหนดไว้จำนวน 4 ฉากใหญ่ๆหรือ 4 องก์ ประกอบด้วย

 องก์ที่ 1 กูยอาเจียง คนเลี้ยงช้าง เป็นฉากแสดงถึงวิถีชีวิตคนกับช้างของชาวกูย ตั้งแต่การจับช้างป่าแบบโพนช้าง หรือคล้องช้าง การฝึกและใช้งาน ซึ่งการจับช้างป่ามาเป็นช้างบ้าน ต้องอาศัยวิชา “ คชศาสตร์“ ซึ่งเป็นวิชาที่ลึกลับมีการผสมผสานระหว่างศาสนาพุทธ พราหมณ์และผี โดยการเช่นไหว้ “ ผีปะกำ “ เป็นพิธีสำคัญ จนกลายเป็นความสัมพันธ์ระหว่างคนกับช้างที่ผูกพันกันเสมือนเป็นสมาชิกีในครอบครัว

องก์ที่ 2 กาละเล่นของช้าง เป็นการแสดงความสามารถของช้างสุรินทร์ ในการละเล่นรวมถึงความสามารถในการทำงานร่วมกับคนและควาญช้าง การแสดงความสามารถของช้างประกอบด้วย ช้างเตะฟุตบอล ช้างชักกะเยอะ ช้างรำวง ช้างเต้นฮูลาอูป ช้างวาดรูป และช้างปาลูกโป่ง เป็นต้น

องก์ที่ 3 กองทัพช้างประทายสมันต์ เป็นการกล่าวถึงอดีตเมืองประทายสมันต์ ได้รับคำสั่งให้จัดทัพสมทบเข้าไปปราบจลาจลในกัมพูชา เนื่องจากพระรามราชาพระเจ้ากรุงกัมพูชาที่ครองราชย์ที่เมืองประทายเพชรและได้รับการสนับสนุนให้เป็นกษัตริย์จากพระเจ้าธนบุรีถูกปลงพระชนม์โดยขุนนางที่นิยมเวียดนาม ในการนี้เมืองประทายสมันต์ได้ตั้งกองคัดเลือกช้างศึกและฝึกช้างศึกที่ “ทุ่งมน” ซึ่งปัจจุบันสถานที่ดังกล่าวอยู่ในพื้นที่อำเภอปราสาท จังหวัดสุรินทร์

องก์ 4 มหายุทธหัตถีแห่งอุษาคเนย์ กล่าวถึงการทำยุทธหัตถีของพระพระมหากษัตริย์ในอดีต และจะได้เห็นความยิ่งใหญ่ของการจัดกระบวนทัพในการทำสงครมดังกล่าวงก์ที่ นำคัญ นไหว้ "าพุทธ พรามานระหว่างศาสนาพุทธ พรามหมณ์ชาวกูย ตั้งแต่การจับช้างป่าแบบดพนช้าง หรือคล้องช้าง การฝึกและใช้งาน จ

 หากผู้ชมและนักท่องเที่ยวได้มาเที่ยวชมงานแสดงช้างจังหวัดสุรินทร์แล้ว ทุกคนจะได้เห็นถึงความสำคัญของช้างที่อยู่คู่กับแผ่นดินไทยมาช้านาน และจะได้เห็นถึงวิถีชีวิตระหว่างคนกับช้างของชาวกูย ตั้งแต่การจับช้างป่าแบบโพนช้าง หรือคล้องช้าง การฝึกและใช้งาน ซึ่งการจับช้างป่ามาเป็นช้างบ้าน ต้องอาศัยวิชา “ คชศาสตร์ “ ซึ่งเป็นวิชาที่ลึกลับมีการผสมผสานระหว่างศาสนาพุทธ พราหมณ์และผี โดยการเช่นไหว้ “ ผีปะกำ “ เป็นพิธีสำคัญ จนกลายเป็นความสัมพันธ์ระหว่างคนกับช้างที่ผูกพันกันเสมือนเป็นบุคคลหนึ่งในครอบครัว

จึงขอเชิญชวนนักท่องเที่ยวและประชาชนทั่วไป ได้ไปเที่ยวชมการแสดงของช้างจังหวัดสุรินทร์ ระหว่างวันที่ 16 และ 17 พฤศจิกายน 2562 นี้ที่สนามแสดงช้างจังหวัดสุรินทร์ อ.เมือง จ. สุรินทร์ ......ประนนท์ ไม้หอม ทีมข่าวสำนักงานประชาสัมพันธ์จังหวัดสุรินทร์...รายงาน.....

/////////////////////////